
HOTĂRÂRE
privind acceptarea ofertei de donație a unui teren în punctul ”Câmpul Mic”

 Consiliul local al comunei Rucăr, județul Argeș, întrunit astăzi 22.09.2020, în ședință extraordinară;
Analizând referatul de aprobare al d-lui Dulamă Ionel - Primar, cu privire la acceptarea ofertei de donație a unui teren aflat în proprietatea numiților Lupuleț Nicolae și Lupuleț Gabriela-Severina, înregistrată sub numarul  6698/17.09.2020;
	În baza raportului de specialitate înregistrat sub numărul 6697/17.09.2020;
Văzând oferta de donație a numiților Lupuleț Nicolae și Lupuleț Gabriela-Severina, înregistrată sub numarul  6542/11.09.2020;
Ținând seama de Avizul Comisiei de specialitate din cadrul Consiliului Local al comunei Rucăr;
Luând în considerare prevederile art. 291, alin. (3), litera ”a” din O.U.G. nr. 57/2019 privind Codul Administrativ;
În conformitate cu prevederile dispozițiilor  art. 129, alin.(1) din O.U.G. nr. 57/2019 privind Codul Administrativ;
În temeiul art 139, alin.(1) , litera ”a” din O.U.G. nr. 57/2019 privind Codul Administrativ
                                             H O T Ă R Ă Ș T E

Art.1.(1)Se acceptă oferta de donație având ca obiect imobilul-teren, în suprafață de 139 mp, situat în comuna Rucăr, punctul ”Câmpul Mic” identificat cu număr cadastral 85692, aflat în proprietatea numiților Lupuleț Nicolae și Lupuleț Gabriela-Severina.
(2).Imobilul ce face obiectul ofertei de donație menționate la alin. (1) va fi destinat pentru extinderea drumului comunal de interes local – Str. Narciselor și va fi introdus în domeniul public al comunei Rucăr, după încheierea actului de donație în formă autentică.
(3).Se completează în mod corespunzător Inventarul bunurilor ce aparțin domeniului public al comunei Rucăr, aprobat prin H.C.L. nr. 34/1999, cu modificările și completările ulterioare.
(4).Cheltuielile aferente încheierii și autentificării actului de donație vor fi suportate de către donator.
Art.2.Se împuternicește dl primar Dulamă Ionel, să semneze actul de donație în formă autentică.
Art.3.Cu ducerea la îndeplinire se însărcinează primarul comunei Rucăr, județul Argeș, dl. Dulamă Ionel.
Art.4.Prezenta hotărâre va fi adusă la cunoștință publică prin afișare la sediul Primăriei comunei Rucăr și va fi comunicată Instituției Prefectului Județului Argeș și primarului comunei Rucăr.

              PREȘEDINTE ȘEDINȚĂ			       CONTRASEMNEAZĂ

Nr.   63   din 22.09.2020
Hotărârea a fost adoptată în unanimitate cu  10  voturi pentru, din cei 10  consilieri prezenţi şi 14 consilieri în funcţie

